
24-TA-41: Noteikumu projekts (Jauns)
Eiropas Savienības Kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana” 2.1.1.3. pasākuma "AER izmantošana un energoefektivitātes paaugstināšana lokālajā un individuālajā siltumapgādē un aukstumapgādē" pirmās atlases kārtas īstenošanas noteikumi

Noteikumu projekts 4.0
Anotācija (ex-ante) 2.0
MK sēdes protokollēmuma projekts 2.0

Finanšu ministrija

13.03.2024.
Saskaņošanas rezultāts

	1.
	Noteikumu projekts
6. Pasākuma ietvaros plānotais kopējais finansējums ir līdz 767 833,98  euro, tai skaitā Eiropas Reģionālā attīstības fonda finansējums – 677 969,34 euro un privātais finansējums – 89 864, 64 euro.
	Priekšlikums
Ņemot vērā Finanšu ministrijai un CFLA pieejamo informāciju par projekta otrā posma īstenošanai nepieciešamo finansējumu, lūdzam precizēt noteikuma projekta 6.punktu, norādot kopējo attiecināmo finansējumu 677 970 euro apmērā, attiecīgi precizējot ERAF un privātā finansējuma sadalījumu atbilstoši esošajai līdzfinansējuma likmei, vienlaikus precizējot informāciju noteikumu projekta anotācijā.
Papildus aicinām plānoto finansējumu norādīt veselos euro.
 
Piedāvātā redakcija
-
	Irma Bondare (FM)

	2.
	Noteikumu projekts
19.2. projekta vadības personāla izmaksas, kas radušās uz darba līguma, uzņēmuma vai pakalpojuma līguma pamata, tai skaitā valsts sociālās apdrošināšanas obligātās iemaksas no apliekamajām attiecināmajām izmaksām;
	Priekšlikums
Lūdzam svītrot vārdus "tai skaitā valsts sociālās apdrošināšanas obligātās iemaksas no apliekamajām attiecināmajām izmaksām", ņemot vērā, ka tās ietilpst personāla izmaksās.

Piedāvātā redakcija
-
	Edgars Zandbergs (FM)

	3.
	Noteikumu projekts
19.2. projekta vadības personāla izmaksas, kas radušās uz darba līguma, uzņēmuma vai pakalpojuma līguma pamata, tai skaitā valsts sociālās apdrošināšanas obligātās iemaksas no apliekamajām attiecināmajām izmaksām;
	Priekšlikums
Lūdzam ņemt vērā ES fondu attiecināmības vadlīnijās minēto, ka , ja personāla izmaksas tiek attiecinātas pēc faktiskajām izmaksām, Eiropas Reģionālā attīstības fonda, Kohēzijas fonda, Taisnīgas pārkārtošanās fonds līdzfinansētajiem projektiem tiek noteikts maksimālais ierobežojums tiešajām projekta vadības personāla izmaksām līdz fiksētajai summai:
Attiecīgi projektiem ar tiešajām attiecināmajām izmaksām virs 5 milj. EUR personāla izmaksu Eiropas Savienības fondu daļas ierobežojums tiek noteikts kā fiksēta summa līdz 84 787 EUR kalendārajā gadā;
Savukārt projektos, kuros tiešās attiecināmās izmaksas ir līdz 5 milj. EUR (ieskaitot), ierobežojums tiek aprēķināts pie minimālo izmaksu bāzes 34 422 EUR kalendārajā gadā, pieskaitot 0,64% no projekta tiešajām attiecināmajām izmaksām, neieskaitot tiešās projekta vadības personāla izmaksas, un summu reizinot ar projekta ilgumu gados. Ja projekts ilgst mazāk par gadu vai nepilnos kalendārajos gados, ierobežojums tiek aprēķināts proporcionāli projekta mēnešu skaitam.
Ņemot vērā augstāk minēto, lūdzam veikt attiecīgos precizējumus  noteikumu projektā, kā arī sākotnējās ietekmes izvērtējumā (anotācijā).

Piedāvātā redakcija
-
	Edgars Zandbergs (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijā ietvert informāciju, ka projekta otrā posma ietvaros plānotās darbības un investīcijas atbilst kopējam principa “Nenodarīt būtisku kaitējumu” (turpmāk – NBK)  novērtējumam, kas Eiropas Savienības kohēzijas politikas programmas
2021.–2027.gadam izstrādes ietvaros tika veikts 2.1.1.3.pasākumam "AER izmantošana un energoefektivitātes paaugstināšana lokālajā un individuālajā siltumapgādē un aukstumapgādē", tādējādi apstiprinot plānoto investīciju atbilstību NBK principam Programmas līmenī.
Piedāvātā redakcija
-
	Irma Bondare (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam aizpildīt anotācijas 3.sadaļas 2.1. apakšpunktu, svītrojot izdevumus 2.2.apakšpunktā, kā arī norādīto finansiālo ietekmi 3.1. un 3.2.apakšpunktā. Vienlaikus lūdzam precizēt sadaļas 6.punktā sniegto informāciju, plānoto finansējumu norādot veselos euro un informāciju par privāto finansējumu pārcelt uz punktu “Cita informācija”, kā arī svītrot vai precizēt pēdējo teikumu, ņemot vērā, ka norādītie budžeta izdevumi nav kopējie pasākuma izdevumi, jo ir paredzēts privātais finansējums, kas nav atspoguļots sadaļas skaitliskajā daļā. Vienlaikus punktā “Cita informācija” vārdu “resursus” lūdzam aizstāt ar vārdu “finansējumu”.
Piedāvātā redakcija
-
	Anželika Osipova (FM)



